Amt Oosterholt

Dat **Amt Oosterholt** weer en Verwaltungsrebeed in Bremen-Veern un in dat Königriek Hannover mit Seet in Oosterholt binnen de Landdrostie Stood. Dor hett groff dat Rebeed von de hüdigen Gemenen Oosterholt-Scharmbeek, Hambargen, Vollerso un en Deel von Worpsweed tohöört.

Dat Leid över dat Amt harr bet 1867 en Amtmann, de twete Beamte weer bet 1816 de Amtsschriever. In de Prüßentied na 1867 hett de eerste Beamte Amtshauptmann heten.

## Geografie

In’n Noorden von dat Amt leeg dat Gericht Beverst, in’n Noordoosten dat Amt Zeven, in’n Süüdoosten dat Amt Otterbarg, in’n Süden dat Amt Leendaal, in’n Süüdwesten dat Gericht Leessem-Schönebeck un in’n Noordwesten dat Amt Hagen (Stand 1848).

## Bet 1852

Dat Amt Oosterholt is na’n Dörtigjohrigen Krieg un de Säkularisation ut’n Besitt von dat Klooster Oosterholt billt worrn.

1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Wersermünnen un direkt to Frankriek. Oosterholt weer in disse Tied de Seet von en Kanton. 1813 müssen de Franzosen dat Amt denn opgeven un de ole Stand is wedderkamen.

An’n 1. Januar 1831 hett dat Amt Oosterholt de Kriminalgerichtsborkeit för dat Amt Blomendal övernahmen.

1848 weer dat Amt so 238,78 km² groot.

To’n 1. September 1848 is dat Gericht Hu’e oplööst worrn un weer denn ok Deel von dat Amt Oosterholt. To’n 1. November 1848 is dat sülve mit dat Gericht Sandbeek passeert.

### Öörd Stand 1848

Öörd ahn egen Nummer hebbt to de Buurschop von dat Dörp mit bihöört, ünner dat se ünnerstaht, un weren dormit nich kumplett egenstännig.

## 1852–1859

Dat Amt Oosterholt hett bi de Verwaltungs- un Justizreform an’n 1. Oktober 1852 in dat Königriek Hannover de Gemeen Borgdamm an dat Amt Lesum un de Gemenen Bargdörp, Oostendörp, Oosterweed, Weyerdelen, Weyermoor, Worpdaal un Worpsweed an dat Amt Leendaal afgeven.

As Gericht för dat Amt is to’n 1. Oktober 1852 dat Amtsgericht Oosterholt inricht worrn.

## 1859–1885

1859 bi de nächste Verwaltungsreform hett dat Amt Oosterholt de Gemenen Steern, Paddewisch, Ollendörp, Giel, Gielermöhlen un Gielermoor von dat Amt Beverst tokregen. Dör en Verordnung von’n 22. Juni 1859 hett dat Amt von dat Amt Bremervöör de Gemeen Ahrensdörp tokregen un von dat Amt Leh de Gemeen Helljes.

Nadem dat Königriek Hannover 1866 an Prüßen kamen is, sünd 1867 Stüürkreise in de ne’e Provinz Hannover inricht worrn. Dat Amt hett denn to’n Stüürkreis Oosterholt tohöört.

## Na 1885

Bi de Verwaltungsreform in Prüßen to’n 1. April 1885 is dat Amt Oosterholt oplööst worrn un dor is tohoop mit dat Amt Leendaal de Kreis Oosterholt von worrn.

## Inwahnertall

## Amtlüüd

* 1712–1717: Schwarzkopf
* 1717–1727: Johann Friedrich Günther
* 1727–1737: Burchard Georg von Schwanewede
* 1737–1742: Johann Levin von Schlepegrell
* 1742–1752: Barthold Clemens von Grube
* 1752–1778: Conrad Friedrich Meiners
* 1779–1803: Christoph Barthold Scharf
* 1805–1817: Johann Anton Fischer
* 1818–1836: Burchard Heinrich von der Decken
* 1836–1847: Carl August Diedrich von Goeben
* 1853–1856: Adolf Arenhold († 1857)
* ~1856: Amtsassesser Eduard Schmidt (opdragswies)
* 1857–1865: Gustav Eduard Amallo Wulf Wyneken
* 1865–1877: Theodor Fachtmann
* 1877–1880: Carl Grote
* 1880–31. März 1885: Hermann Franzius

### Amtsschrievers

* 1744–1750: Heinrich Christoph Tiedemann
* 1750–1760: Johann Friedrich Cordemann
* 1760–1765: Melchior Siegfried Hofmeister
* 1765–1776: Philipp Christian Bacmeister
* 1776–1791: Johann Anton Fischer
* 1791–1798: Heinrich Friedrich Albrecht Meyer
* 1798–1810: Friedrich Ernst Ludewig Lamprecht
* 1814–1816: Friedrich Philipp Gebhard Meyer

## Literatur

* Hans-Cord Sarnighausen: *Amtsjuristen von 1717 bis 1866 in Osterholz bei Bremen.* in: GENEALOGIE, Verlag Degener Insingen, Heft 1/2015, Sieden 367–390

## Footnoten